title: Komisijas Īstenošanas regula (ES) Nr. 923/2013 ( 2013. gada 25. septembris ), ar ko atver Savienības tarifu kvotas Panamas izcelsmes lauksaimniecības produktiem un paredz to pārvaldību

text:
               26.9.2013

               LV

               Eiropas Savienības Oficiālais Vēstnesis

               L 254/3

         KOMISIJAS ĪSTENOŠANAS REGULA (ES) Nr. 923/2013
   (2013. gada 25. septembris),
   ar ko atver Savienības tarifu kvotas Panamas izcelsmes lauksaimniecības produktiem un paredz to pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2012. gada 25. jūnija Lēmumu 2012/734/ES par to, lai Eiropas Savienības vārdā parakstītu Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, un provizoriski piemērotu tā IV daļu par tirdzniecības jautājumiem (1), un jo īpaši tā 6. pantu,
   tā kā:

               (1)

               Ar Lēmumu 2012/734/ES ir dotas pilnvaras Savienības vārdā parakstīt Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (turpmāk “nolīgums”). Saskaņā ar Lēmumu 2012/734/ES šis nolīgums jāpiemēro provizoriski, kamēr nav pabeigtas procedūras tā noslēgšanai. Nolīgumu provizoriski piemēro no 2013. gada 1. augusta.

               (2)

               Nolīguma I pielikuma 2. papildinājums attiecas uz ES importa tarifu kvotām Centrālamerikas izcelsmes precēm. Divas tarifu kvotas ir piešķirtas konkrēti Panamai. Tādēļ jāatver tarifu kvotas šādiem produktiem.

               (3)

               Kvotas būtu jāpārvalda, ievērojot rindas kārtības principu saskaņā ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2). Lai gūtu labumu no minētajā regulā piešķirtajām tarifu koncesijām, pielikumā minētajiem produktiem jāpievieno nolīgumā paredzētais izcelsmes apliecinājums. Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu (3), kas grozīta ar Komisijas Īstenošanas regulu (ES) Nr. 927/2012 (4), I pielikumā ir iekļauti jauni KN kodi, kas ir atšķirīgi no nolīgumā minētajiem. Tāpēc jaunie kodi būtu jāatspoguļo šīs regulas pielikumā.

               (4)

               Tā kā nolīgumu piemēro no 2013. gada 1. augusta, šī regula būtu jāpiemēro no tās pašas dienas.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Panamas izcelsmes precēm, kas ir uzskaitītas pielikumā, atver Savienības tarifu kvotas.
   2. pants
   Šīs regulas pielikumā norādīto tarifu kvotu ietvaros atceļ muitas nodokļus, kas piemērojami pielikumā uzskaitīto Panamas izcelsmes preču importam Savienībā.
   3. pants
   Pielikumā minētajiem produktiem pievieno izcelsmes apliecinājumu, kā paredzēts nolīguma II pielikuma 3. papildinājumā.
   4. pants
   Regulas pielikumā minētās tarifu kvotas pārvalda Komisija saskaņā ar Regulas (EEK) Nr. 2454/93 308.a līdz 308.c pantu.
   5. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. augusta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 25. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 346, 15.12.2012., 1. lpp.

      (2)  OV L 253, 11.10.1993., 1. lpp.

      (3)  OV L 256, 7.9.1987., 1. lpp.

      (4)  OV L 304, 31.10.2012., 1. lpp.

      PIELIKUMS
      Neatkarīgi no kombinētās nomenklatūras interpretācijas noteikumiem produktu apraksta formulējums uzskatāms vienīgi par informatīvu, preferenču sistēmas darbības jomu atbilstīgi šim pielikumam nosakot pēc tiem KN kodiem, kas ir spēkā šīs regulas pieņemšanas laikā.

                  Kārtas nr.

                  KN kods

                  Preču apraksts

                  Kvotas periods

                  Gada kvotas apjoms
                  (tīrsvars tonnās, ja nav norādīts citādi)

                  09.7310

                  2208 40 51
                  2208 40 99

                  Rums un citi alkoholiskie dzērieni, kas iegūti, destilējot raudzētus cukurniedru produktus, tarā ar tilpumu vairāk nekā divi litri

                  No 1.8.2013. līdz 31.12.2013.

                  417 hektolitru (izteikti tīra alkohola ekvivalentā)

                  No 1.1. līdz 31.12.2014. un katram periodam pēc tam no 1.1. līdz 31.12.

                  1 050 hektolitru (izteikti tīra alkohola ekvivalentā) (1)

                  09.7311

                  1701 13
                  1701 14
                  1701 91
                  1701 99

                  Cukurniedru vai cukurbiešu cukurs un ķīmiski tīra saharoze cietā formā, kas nav jēlcukurs un kas nesatur aromatizējošas vielas vai krāsvielas

                  No 1.8.2013. līdz 31.12.2013.

                  5 000 (izteiktas jēlcukura ekvivalentā)

                  1702 30

                  Glikoze un glikozes sīrups, kas nesatur fruktozi vai sausā veidā satur mazāk par 20 % no svara fruktozes

                  No 1.1. līdz 31.12.2014. un katram periodam pēc tam no 1.1. līdz 31.12.

                  12 360 (izteiktas jēlcukura ekvivalentā) (2)

                  1702 40 90

                  Glikoze un glikozes sīrups, izņemot izoglikozi, kas sausā veidā satur vismaz 20 % no svara, bet mazāk par 50 % no svara fruktozes, neskaitot invertcukuru

                  1702 50

                  Ķīmiski tīra fruktoze

                  1704 90 99

                  Citi cukura konditorejas izstrādājumi, kas nesatur kakao

                  1702 90 30
                  1702 90 50
                  1702 90 71
                  1702 90 75
                  1702 90 79
                  1702 90 80
                  1702 90 95

                  Citādi produkti, ieskaitot invertcukuru un citus cukurus, un cukura sīrupa maisījumus, kas sausā veidā satur 50 % no svara fruktozes, izņemot ķīmiski tīru maltozi

                  1806 10 30
                  1806 10 90

                  Kakao pulveris, kas satur 65 % no svara vai vairāk saharozes vai izoglikozes, kas izteikta kā saharoze

                  ex 1806 20 95

                  Citi izstrādājumi briketēs, plātnītēs vai tāfelītēs, kuru masa lielāka par 2 kg, vai šķidrā, pastas, pulvera, granulu veidā vai citādā nefasētā veidā, konteineros vai tiešajā iepakojumā ar tilpību lielāku par 2 kg, kas satur mazāk nekā 18 % no svara kakao sviesta un satur 70 % no svara vai vairāk saharozes

                  ex 1806 90 90

                  Cita veida šokolāde un izstrādājumi ar kakao piedevu, kas satur 70 % vai vairāk no svara saharozes (ieskaitot invertcukuru, kas izteikts kā saharoze)

                  1901 90 99

                  Pārējie pārtikas izstrādājumi no miltiem, putraimiem, rupja maluma miltiem, cietes vai iesala ekstrakta, kas nesatur kakao vai pilnīgi attaukotā vielā satur mazāk par 40 % kakao; pārtikas izstrādājumi no izejvielām, kas minētas KN pozīcijās 0401 līdz 0404, kas pēc svara pilnīgi attaukotā vielā nesatur vai satur mazāk nekā 5 % kakao

                  2006 00 31
                  2006 00 38

                  Dārzeņi, augļi (izņemot tropiskos augļus un ingveru), rieksti (izņemot tropu riekstus), augļu mizas un citādas augu daļas, konservētas cukurā (žāvētas, iecukurotas vai glazētas)

                  2007 91 10
                  2007 99 20
                  2007 99 31
                  2007 99 33
                  2007 99 35
                  2007 99 39

                  Džemi, augļu želejas, marmelādes, augļu vai riekstu biezenis un augļu vai riekstu pasta, kas iegūti karsējot

                  ex 2009

                  Augļu sulas (izņemot tomātu sulu, tropu augļu sulas un tropu augļu sulu maisījumus) un dārzeņu sulas, kuru vērtība nepārsniedz EUR 30 par 100 kg tīrā svara, neraudzētas un bez spirta piedevas, kurām pievienotā cukura saturs pārsniedz 30 % no svara

                  ex 2101 12 98
                  ex 2101 20 98

                  Izstrādājumi uz kafijas, tējas vai mates bāzes, kas satur 70 % no svara vai vairāk saharozes

                  ex 2106 90 98

                  Citi pārtikas izstrādājumi, kas citur nav minēti un kas satur 70 % no svara vai vairāk saharozes

                  3302 10 29

                  Smaržvielu maisījumi un maisījumi uz vienas vai vairāku šādu vielu bāzes, kurus izmanto dzērienu rūpniecībā un kas satur visus aromatizētājus, kuri raksturīgi kādam dzērienam, ar faktisko spirta tilpumkoncentrāciju ne lielāku par 0,5 %

         (1)  Sākot no 2015. gada 1. janvāra, katru gadu palielina par 50 hektolitriem (izteiktiem tīra alkohola ekvivalentā).

         (2)  Sākot no 2015. gada 1. janvāra, katru gadu palielina par 360 tonnām (izteiktām jēlcukura ekvivalentā).


title: Komisijas Īstenošanas regula (ES) Nr. 1004/2011 ( 2011. gada 11. oktobris ), ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               12.10.2011

               LV

               Eiropas Savienības Oficiālais Vēstnesis

               L 267/9

         KOMISIJAS ĪSTENOŠANAS REGULA (ES) Nr. 1004/2011
   (2011. gada 11. oktobris),
   ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2011./12. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Īstenošanas regulu (ES) Nr. 971/2011 (3). Šajās cenās un nodokļos jaunākie grozījumi izdarīti ar Komisijas Īstenošanas regulu (ES) Nr. 998/2011 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulā (EK) Nr. 951/2006 paredzētajiem noteikumiem un kārtībai,

         IR PIEŅĒMUSI ŠO REGULU.
   1. pants
   Ar Regulu (EK) Nr. 951/2006 2011./12. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Īstenošanas regulas (ES) Nr. 971/2011 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā 2011. gada 12. oktobrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 11. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 254, 30.9.2011., 12. lpp.

      (4)  OV L 264, 8.10.2011., 30. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2011. gada 12. oktobra piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 11 10 (1)

                  47,89

                  0,00

                  1701 11 90 (1)

                  47,89

                  0,54

                  1701 12 10 (1)

                  47,89

                  0,00

                  1701 12 90 (1)

                  47,89

                  0,24

                  1701 91 00 (2)

                  49,18

                  2,72

                  1701 99 10 (2)

                  49,18

                  0,00

                  1701 99 90 (2)

                  49,18

                  0,00

                  1702 90 95 (3)

                  0,49

                  0,22

         (1)  Standarta kvalitātei, kas noteikta Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Komisijas Īstenošanas regula (ES) 2017/151 (2017. gada 27. janvāris), ar ko attiecībā uz ierakstiem to trešo valstu, teritoriju, zonu vai nodalījumu sarakstā, no kuriem atļauts Savienībā importēt un tranzītā caur to pārvadāt mājputnus un mājputnu produktus, un attiecībā uz veterinārās sertifikācijas prasībām groza Regulas (EK) Nr. 798/2008 I pielikumu (Dokuments attiecas uz EEZ. )

text:
                  28.1.2017

                  LV

                  Eiropas Savienības Oficiālais Vēstnesis

                  L 23/7

            KOMISIJAS ĪSTENOŠANAS REGULA (ES) 2017/151
      (2017. gada 27. janvāris),
      ar ko attiecībā uz ierakstiem to trešo valstu, teritoriju, zonu vai nodalījumu sarakstā, no kuriem atļauts Savienībā importēt un tranzītā caur to pārvadāt mājputnus un mājputnu produktus, un attiecībā uz veterinārās sertifikācijas prasībām groza Regulas (EK) Nr. 798/2008 I pielikumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu, 9. panta 2. punkta b) apakšpunktu un 9. panta 4. punktu,
      ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu, 24. panta 2. punktu, 25. pantu, 26. panta 2. punktu un 28. panta 1. punktu,
      tā kā:

                  (1)

                  Komisijas Regula (EK) Nr. 798/2008 (3) nosaka veterinārās sertifikācijas prasības attiecībā uz mājputnu un mājputnu produktu (preču) importu Savienībā un vešanu tranzītā caur to. Tajā paredzēts, ka preces Savienībā importēt un tranzītā caur to tranzītā pārvadāt atļauts vienīgi no tām trešām valstīm, teritorijām, zonām vai nodalījumiem, kas norādīti minētās regulas I pielikuma 1. daļas tabulas 1. un 3. ailē.

                  (2)

                  Regulā (EK) Nr. 798/2008 noteiktajās veterinārās sertifikācijas prasībās ir ņemts vērā, vai atkarībā no minēto trešo valstu, teritoriju, zonu vai nodalījumu slimības statusa attiecīgi nav vajadzīgi īpaši nosacījumi, tostarp paraugošana un testēšana uz dažādām mājputnu slimībām. Šie īpašie nosacījumi, kā arī tie veterināro sertifikātu paraugi, kam jābūt pievienotiem, minētās preces importējot Savienībā un pārvadājot tranzītā caur to, ir norādīti minētās regulas I pielikuma 2. daļā.

                  (3)

                  Tā kā Komisijas veiktai revīzijai, kurā pārbaudīja, kā Izraēla īsteno dzīvnieku veselības kontroles attiecībā uz mājputniem un mājputnu produktiem, bija negatīvi rezultāti, Regulu (EK) Nr. 798/2008 ar Īstenošanas regulu (ES) 2015/608 (4) grozīja, lai apturētu konkrētu preču importu no Izraēlas un turpmāk, pirms uz Savienību nosūta konkrētas citas preces, ieskaitot dzīvus mājputnus, dienu vecus cāļus, inkubējamas olas, pārstrādei paredzētas olas un mājputnu gaļu, mājputnu saimes papildus testētu uz Ņūkāslas slimību.

                  (4)

                  Izraēla tagad ir informējusi Komisiju, ka plāno atcelt izkaušanas politiku attiecībā uz Ņūkāslas slimību mājputniem, kurus tur saimniecībās, kas atrodas Izraēlas teritorijā uz ziemeļiem no ceļa Nr. 5. Turklāt sakarā ar citām veselības nozares prioritātēm vairs nav iespējams garantēt atbilstību konkrētām prasībām attiecībā uz laboratorisku testēšanu.

                  (5)

                  Tāpēc būtu jāgroza I pielikuma 1. daļā sniegtajā tabulā iekļautais saraksts, lai aizliegtu no visas Izraēlas teritorijas Savienībā importēt un tranzītā caur to pārvadāt dzīvus mājputnus un skrējējputnus, inkubējamas olas un mājputnu un skrējējputnu gaļu, kā arī pārstrādei paredzētas olas. Tomēr ar īpašajiem nosacījumiem, kas noteikti ar Īstenošanas regulu (ES) 2015/608 grozītajā Regulā (EK) Nr. 798/2008, joprojām būtu jāatļauj importēt mājputnu gaļa no Izraēlas teritorijas, kura atrodas uz dienvidiem no ceļa Nr. 5, kur Ņūkāslas slimības incidence ir zemāka un tiek saglabāta pilnīgas izkaušanas politika.

                  (6)

                  Bijušajai Dienvidslāvijas Maķedonijas Republikai ir atļauts Savienībā importēt olas un olu un olu produktus. Tā ir lūgusi atļaut Savienībā importēt arī mājputnu gaļu. 2016. gada janvārī Komisijas veikta revīzija secināja, ka minētā trešā valsts atbilst prasībām, ko nepieciešams izpildīt, lai veterināri sertificētu Savienībā importējamu mājputnu gaļu. Tāpēc būtu jāgroza Regulas (EK) Nr. 798/2008 I pielikuma 1. daļas tabulas ieraksts par šo trešo valsti.

                  (7)

                  2016. gada janvārī attiecībā uz bijušo Dienvidslāvijas Maķedonijas Republiku izdarītajā revīzijā ievērots, ka šajā trešajā valstī kauj ne vien tās teritorijā audzētus mājputnus, bet arī mājputnus, kas importēti no citas trešās valsts, kura attiecībā uz minēto preci norādīta Regulas (EK) Nr. 798/2008 I pielikuma 1. daļā – ar nosacījumien, kas vismaz līdzvērtīgi minētās regulas nosacījumiem, – vai tās teritorijā iepriekš importēti no kādas dalībvalsts.

                  (8)

                  Veterinārās sertifikācijas prasības attiecībā uz mājputnu gaļas importu (POU) no kādas trešās valsts, kas Regulas (EK) Nr. 798/2008 I pielikuma 1. daļas tabulas sarakstā norādīta kā tāda, no kuras atļauts imports Savienībā, min gaļu, kas iegūta no dzīviem mājputniem, kuri uz iepriekš minēto trešo valsti iepriekš importēti no citas trešās valsts, kas norādīta Regulas (EK) Nr. 798/2008 I pielikuma 1. daļas tabulas sarakstā. Tomēr veterinārā sertifikāta prasības nemin gaļu, kas iegūta no dzīviem mājputniem, kuri no kādas dalībvalsts importēti turpmākai kaušanai minētajā trešajā valstī ar nolūku gaļu pēc tam ievest atpakaļ Savienībā.

                  (9)

                  Ņemot vērā Savienības labvēlīgo dzīvnieku veselības statusu un ar šādu praksi saistītos niecīgos riskus mājputnu veselībai, Regulas (EK) Nr. 798/2008 I. pielikuma 2. daļā sniegtais mājputnu gaļas veterinārā sertifikāta paraugs (POU) būtu jāgroza, lai tajā iekļautu sertifikācijas nosacījumu, ka mājputnu gaļa var būt iegūta no mājputniem, kas iepriekš importēti no kādas dalībvalsts vēlākai nokaušanai.

                  (10)

                  Regulas (EK) Nr. 798/2008 I pielikuma 2. daļā ir dots olu produktu veterinārā sertifikāta paraugs (EP). Minētajā veterinārā sertifikāta paraugā piezīmju I daļā ir minēti harmonizētās sistēmas (HS) kodi, kas jānorāda minētā sertifikāta I daļas I.19. ailē.

                  (11)

                  Ņemot vērā, ka olu produktu “olas dzeltenums” var klasificēt vairākās pozīcijas HS 21.06 apakšpozīcijās un ne tikai apakšpozīcijā 21.06.10, ir lietderīgi attiecīgi grozīt veterinārā sertifikāta paraugu (EP).

                  (12)

                  Tāpēc Regulas (EK) Nr. 798/2008 I pielikums būtu attiecīgi jāgroza.

                  (13)

                  Lai dalībvalstīm un nozarei dotu iespēju pielāgoties jaunajām prasībām, kas noteiktas grozītajos veterinārajos sertifikātu paraugos, būtu jāatvēl saprātīgs pārejas periods, pirms grozīto veterināro sertifikātu paraugu lietošana kļūst obligāta.

                  (14)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Regulas (EK) Nr. 798/2008 I pielikumu groza saskaņā ar šīs regulas pielikumu.
      2. pants
      Pārejas periodā līdz 2017. gada 28. martam dalībvalstis joprojām atļauj ievest Savienībā tādu preču sūtījumus, ko aptver Regulas (EK) Nr. 798/2008 I pielikuma 2. daļā noteiktie mājputnu gaļas veterinārā sertifikāta paraugs (POU) un olu produktu veterinārā sertifikāta paraugs (EP) redakcijā pirms grozījumiem, kuri minētajos paraugos izdarīti ar šo regulu, ja vien sertifikāti parakstīti pirms 2017. gada 28. februāra.
      3. pants
      Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 27. janvārī

               Komisijas vārdā –

               priekšsēdētājs

            Jean-Claude JUNCKER

         (1)  OV L 18, 23.1.2003., 11. lpp.

         (2)  OV L 343, 22.12.2009., 74. lpp.

         (3)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

         (4)  Komisijas 2015. gada 14. aprīļa Īstenošanas regula (ES) 2015/608, ar kuru groza Regulu (EK) Nr. 798/2008 attiecībā uz ierakstiem par Ukrainu un Izraēlu trešo valstu sarakstā, uz Ukrainas programmas Salmonella kontrolei dējējvistām apstiprināšanu, uz veterinārās sertifikācijas prasībām Ņūkāslas slimībai un uz olu produktu pārstrādes prasībām (OV L 101, 18.4.2015., 1. lpp.).

         PIELIKUMS
         Regulas (EK) Nr. 798/2008 I pielikumu groza šādi:

                     1)

                     pielikuma 1. daļu groza šādi:

                                 a)

                                 ierakstu attiecībā uz Izraēlu aizstāj ar šādu:

                                             Trešās valsts vai teritorijas ISO kods un nosaukums

                                             Trešās valsts, teritorijas, zonas vai nodalījuma kods

                                             Trešās valsts, teritorijas, zonas vai nodalījuma apraksts

                                             Veterinārais sertifikāts

                                             Īpašie nosacījumi

                                             Īpašie nosacījumi

                                             Putnu gripas uzraudzības statuss

                                             Putnu gripas vakcinācijas statuss

                                                Salmonella kontroles statuss (6)

                                             Paraugs (paraugi)

                                             Papildu garantijas

                                             Noslēguma datums (1)

                                             Sākuma datums (2)

                                             1

                                             2

                                             3

                                             4

                                             5

                                             6

                                             6A

                                             6B

                                             7

                                             8

                                             9

                                             “IL – Izraēla (5)

                                             IL-0

                                             Visa valsts

                                             SPF, EP

                                             BPP, BPR, DOC, DOR, HEP, HER, LT20

                                             X

                                             P3

                                             28.1.2017.

                                             A

                                             S5, ST1

                                             SRP

                                             P3

                                             18.4.2015.

                                             RAT

                                             X

                                             P3

                                             28.1.2017.

                                             WGM

                                             VIII

                                             P3

                                             18.4.2015.

                                             E

                                             X

                                             P3

                                             28.1.2017.

                                             S4”

                                             IL-1

                                             Apgabals, kas atrodas uz dienvidiem no ceļa Nr. 5

                                             POU

                                             X

                                             N

                                             IL-2

                                             Apgabals, kas atrodas uz ziemeļiem no ceļa Nr. 5

                                             POU

                                             X

                                             P3

                                             28.1.2017.

                                 b)

                                 ierakstu par bijušo Dienvidslāvijas Maķedonijas Republiku aizstāj ar šādu:

                                             Trešās valsts vai teritorijas ISO kods un nosaukums

                                             Trešās valsts, teritorijas, zonas vai nodalījuma kods

                                             Trešās valsts, teritorijas, zonas vai nodalījuma apraksts

                                             Veterinārais sertifikāts

                                             Īpašie nosacījumi

                                             Īpašie nosacījumi

                                             Putnu gripas uzraudzības statuss

                                             Putnu gripas vakcinācijas statuss

                                                Salmonella kontroles statuss (6)

                                             Paraugs (paraugi)

                                             Papildu garantijas

                                             Noslēguma datums (1)

                                             Sākuma datums (2)

                                             1

                                             2

                                             3

                                             4

                                             5

                                             6

                                             6A

                                             6B

                                             7

                                             8

                                             9

                                             “MK – bijusī Dienvidslāvijas Maķedonijas Republika (4)

                                             MK-0 (4)

                                             Visa valsts

                                             POU

                                             E, EP”;

                     2)

                     pielikuma 2. daļu groza šādi:

                                 a)

                                 mājputnu gaļas veterinārā sertifikāta paraugu (POU) aizstāj ar šādu:“Teksts attēlu

                                    Mājputnu gaļai paredzētā veterinārā sertifikāta paraugs (POU)
                                    VALSTS:
                                    Veterinārais sertifikāts Eiropas Savienībai
                                    I daļa. Ziņas par sūtījumu
                                    I.1. Nosūtītājs
                                    Nosaukums
                                    Adrese
                                    Valsts
                                    Tālr.
                                    I.2. Sertifikāta atsauces Nr.
                                    I.2.a
                                    I.3. Centrālā kompetentā iestāde
                                    I.4. Vietējā kompetentā iestāde
                                    I.5. Saņēmējs
                                    Nosaukums
                                    Adrese
                                    Valsts
                                    Tālr.
                                    I.6.
                                    I.7. Iz-celsmes valsts
                                    ISO kods
                                    I.8. Izcel-smes reģi-ons
                                    Kods
                                    I.9. Galamērķa valsts
                                    ISO kods
                                    I.10.
                                    I.11. Izcelsmes vieta
                                    Nosaukums Apstiprinājuma numurs
                                    Adrese
                                    I.12.
                                    I.13. Iekraušanas vieta
                                    Adrese
                                    I.14. Izbraukšanas datums
                                    I.15. Transportlīdzeklis
                                    Lidmašīna Kuģis Dzelzceļa vagons
                                    Autotransports Cits
                                    Identifikācija:
                                    Dokuments:
                                    I.16. Ievešanas RKP Eiropas Savienībā
                                    I.17.
                                    I.18. Preces apraksts
                                    I.19. Preces kods (HS kods)
                                    I.20. Daudzums
                                    I.21. Produktu temperatūra
                                    Apkārtējās vides temperatūrā Atdzesēti Saldēti
                                    I.22. Iepakojumu skaits
                                    I.23. Plombas/konteinera Nr.
                                    I.24.

                                 Teksts attēlu

                                    I.25. Preces sertificētas:
                                    Lietošanai pārtikā
                                    I.26.
                                    I.27. Importam vai ielaišanai Eiropas Savienībā
                                    I.28. Preces identifikācija
                                    Uzņēmumu apstiprinājuma numurs
                                    Suga (zinātniskais nosaukums)
                                    Kautuve
                                    Gaļas sadalīšanas uzņēmums
                                    Saldētava
                                    Iepakojumu skaits
                                    Neto svars

                                 Teksts attēlu

                                    VALSTS
                                    POU (mājputnu gaļa)
                                    II. Veselības informācija
                                    II.a. Sertifikāta atsauces Nr.
                                    II.b.
                                    II.1. Sabiedrības veselības apliecinājums
                                    Es, apakšā parakstījies oficiālais veterinārārsts, apliecinu, ka esmu informēts par attiecīgajiem Regulu (EK) Nr. 178/2002, Nr. 852/2004, Nr. 853/2004 un Nr. 854/2004 noteikumiem, un ar šo apstiprinu, ka šajā sertifikātā aprakstītā mājputnu gaļa (1) ir iegūta atbilstoši minētajām prasībām un jo īpaši, ka tā:
                                    a) nāk no uzņēmuma, kas īsteno uz HACCP principiem balstītu programmu saskaņā ar Regulu (EK) Nr. 852/2004;
                                    b) tā ir ražota, ievērojot Regulas (EK) Nr. 853/2004 III pielikuma II un V sadaļas nosacījumus;
                                    c) pēc pirmskaušanas un pēckaušanas pārbaudēm, kas veiktas saskaņā ar Regulas (EK) Nr. 854/2004 I pielikuma V nodaļas IV sadaļu, tā ir atzīta par piemērotu lietošanai pārtikā;
                                    d) tā ir marķēta ar identifikācijas marķējumu saskaņā ar Regulas (EK) Nr. 853/2004 II pielikuma I sadaļu;
                                    e) tā atbilst attiecīgajiem kritērijiem, kas noteikti Komisijas Regulā (EK) Nr. 2073/2005 par pārtikas produktu mikrobioloģiskajiem kritērijiem;
                                    f) ir izpildītas garantijas, ko attiecībā uz dzīviem dzīvniekiem un to produktiem nodrošina saskaņā ar Direktīvu 96/23/EK un jo īpaši tās 29. pantu iesniegtie atlieku uzraudzības plāni;
                                    (2) [g) tā atbilst prasībām, kuras noteiktas Regulā (EK) Nr. 1688/2005, ar ko īsteno Eiropas Parlamenta un Padomes Regulu (EK) Nr. 853/2004 attiecībā uz īpašām garantijām saistībā ar salmonellu konkrētas gaļas un olu sūtījumiem uz Somiju un Zviedriju.]
                                    II.2. Dzīvnieku veselības apliecinājums
                                    Es, apakšā parakstījies oficiālais veterinārārsts, ar šo apliecinu, ka šajā sertifikātā aprakstītā mājputnu gaļa:
                                    II.2.1. nāk no:
                                    (3) (4) (6) vai nu [teritorijas ar kodu ,]
                                    (4) (5) vai [nodalījuma ,]
                                    kas sertifikāta izdošanas dienā bija brīvs no:
                                    augstas patogenitātes putnu gripas, kas definēta Regulas (EK) Nr. 798/2008 2. panta 16. punktā, un
                                    Ņūkāslas slimības, kas definēta Regulas (EK) Nr. 798/2008 2. panta 18. punktā;
                                    II.2.2. ir iegūta no mājputniem, kas:
                                    (4) vai nu [nav vakcinēti pret putnu gripu,]
                                    (4) vai [ir vakcinēti pret putnu gripu saskaņā ar Regulas (EK) Nr. 798/2008 V pielikuma prasībām atbilstošu vakcinācijas plānu, izmantojot:
                                    (izmantotās vakcīnas nosaukums un veids),
                                    nedēļu vecumā;]
                                    II.2.3. ir iegūta no mājputniem, kas turēti:
                                    (3) (4) (9) vai nu [teritorijā ar kodu ,]
                                    (4) (5) (9) vai [nodalījumā ,]
                                    (4) vai nu [kopš izšķilšanās vai kā tādi mājputni, kas nav skrējējputni (dienu veci cāļi, vaislas mājputni un produktīvi mājputni, kaujami mājputni vai mājputni medību resursu atjaunošanai), importēti no vienas vai vairākām trešajām valstīm, kas šīs preces sakarā norādītas Regulas (EK) Nr. 798/2008 I pielikuma 1. daļas sarakstā, saskaņā ar nosacījumiem, kas ir vismaz līdzvērtīgi minētajā regulā noteiktajiem;]
                                    II daļa Sertifikācija

                                 Teksts attēlu

                                    VALSTS
                                    POU (mājputnu gaļa)
                                    II. Veselības informācija
                                    II.a. Sertifikāta atsauces Nr.
                                    II.b.
                                    (4) vai [kopš izšķilšanās vai kā tādi mājputni, kas nav skrējējputni (dienu veci cāļi, vaislas mājputni un produktīvi mājputni, kaujami mājputni vai mājputni medību resursu atjaunošanai), importēti no vienas vai vairākām dalībvalstīm.]
                                    II.2.4 ir iegūta no mājputniem, kas nāk no audzētavām:
                                    a) uz kurām neattiecas nekādi ar dzīvnieku veselību saistīti ierobežojumi;
                                    b) ap kuru 10 km rādiusā, vajadzības gadījumā ietverot kaimiņvalsts teritoriju, vismaz iepriekšējo 30 dienu laikā nav bijis augstas patogenitātes putnu gripas vai Ņūkāslas slimības uzliesmojuma;
                                    II.2.5. ir iegūta no mājputniem, kas:
                                    (7) a) ir nokauti (dd/mm/gggg) vai laikā no (dd/mm/gggg) līdz (dd/mm/gggg);
                                    b) nav nokauti nevienas mājputnu slimību kontrolei un izskaušanai paredzētas dzīvnieku veselības programmas ietvaros;
                                    c) transportēšanas laikā uz kautuvi nav nonākuši saskarē ar mājputniem, kas inficēti ar augstas patogenitātes putnu gripu vai Ņūkāslas slimību;
                                    II.2.6. a) nāk no apstiprinātām kautuvēm, kurās kaušanas brīdī nebija noteikti nekādi ierobežojumi varbūtēja vai apstiprināta augstas patogenitātes putnu gripas vai Ņūkāslas slimības uzliesmojuma dēļ un ap kurām 10 km rādiusā vismaz iepriekšējo 30 dienu laikā nav bijis augstas patogenitātes putnu gripas vai Ņūkāslas slimības uzliesmojuma;
                                    b) kaušanas, sadalīšanas, glabāšanas vai pārvadāšanas laikā nav bijuši saskarē ar mājputniem vai gaļu, kam ir zemāks veselības statuss;
                                    (8) [II.2.7. nāk no kaušanai paredzētiem mājputniem:
                                    a) kas nav vakcinēti ar vakcīnām, kuras izgatavotas no Ņūkāslas slimības sēklas pirmvīrusa, kas ir patogēnāks nekā lentogēni vīrusa celmi;
                                    b) kam kaušanas brīdī oficiālā laboratorijā izdarīts vīrusa izolācijas tests uz Ņūkāslas slimību, katrā attiecīgajā saimē nejaušināti ņemot kloākas uztriepes paraugus vismaz 60 putniem, un testā nav konstatēti putnu paramiksovīrusi ar intracerebrālās patogenitātes indeksu, kas augstāks par 0,4;
                                    c) 30 dienas pirms kaušanas nav bijuši saskarē ar mājputniem, kuri neatbilst a) un b) apakšpunktā ietvertajiem nosacījumiem.]
                                    (10) [II.2.8. nāk no kaušanai paredzētu mājputnu saimēm, kuras ir pārbaudītas un kurām veikti testi saskaņā ar Regulas (EK) Nr. 798/2008 III pielikuma I sadaļas 8. punktu.]
                                    II.3. Dzīvnieku labturības apliecinājums
                                    Es, apakšā parakstījies oficiālais veterinārārsts, ar šo apliecinu, ka šā sertifikāta I daļā aprakstītā svaigā gaļa ir iegūta no dzīvniekiem, ar kuriem kautuvē pirms kaušanas vai nogalināšanas un tās laikā apgājās saskaņā ar attiecīgajiem Savienības tiesību aktu noteikumiem un kuri atbilst prasībām, kas ir vismaz līdzvērtīgas Padomes Regulas (EK) Nr. 1099/2009 II un III nodaļā noteiktajām prasībām.
                                    Piezīmes
                                    I daļa
                                    — I.8. aile: vajadzības gadījumā norāda izcelsmes zonas vai nodalījuma kodu saskaņā ar Regulas (EK) Nr. 798/2008 I pielikuma 1. daļas 2. slejas definīcijām.
                                    — I.11. aile: nosūtītājas audzētavas nosaukums, adrese un apstiprinājuma numurs.
                                    — I.15. aile: norāda dzelzceļa vagonu un kravas automobiļu reģistrācijas numuru, kuģu vārdu un – ja zināmi – lidmašīnu reisu numuru. Ja pārvadājot izmanto konteinerus vai kastes, I.23. ailē norāda to kopskaitu, kā arī to reģistrācijas numuru un plombas (ja tādu izmanto) seriālo numuru.
                                    — I.19. aile: izmanto attiecīgo Pasaules Muitas organizācijas harmonizētās sistēmas (HS) kodu: 02.07, 02.08 vai 05.04.

                                 Teksts attēlu

                                    VALSTS
                                    POU (mājputnu gaļa)
                                    II. Veselības informācija
                                    II.a. Sertifikāta atsauces Nr.
                                    II.b.
                                    II daļa
                                    (1) “Mājputnu gaļa” ir saimniecībās audzētu putnu (tostarp putnu, kas saimniecībās tiek audzēti kā mājputni, bet netiek par tādiem uzskatīti, izņemot skrējējputnus) ēdamās daļas, kurām nav veikta nekāda apstrāde, izņemot aukstumapstrādi gaļas saglabāšanas nodrošināšanai; gaļai vakuumiepakojumā vai kontrolētā atmosfērā iepakotai gaļai arī jābūt līdzi atbilstoši šim paraugam sagatavotam sertifikātam.
                                    Piezīme. Šeit ietilpst tā dēvēto “saimniecībā audzētu medījamo putnu” gaļa.
                                    (2) Svītro, ja sūtījumu nav paredzēts importēt uz Zviedriju vai Somiju.
                                    (3) Teritorijas kods, kas norādīts Regulas (EK) Nr. 798/2008 I pielikuma 1. daļas tabulas 2. slejā.
                                    (4) Lieko svītro.
                                    (5) Ievieto nodalījuma nosaukumu.
                                    (6) Attiecībā uz valstīm vai teritorijām Regulas (EK) Nr. 798/2008 I pielikuma 1. daļas 6. slejā ieraksts “N” – tikai attiecībā uz mājputnu gaļu (POU) – nozīmē, ka Regulas (EK) Nr. 798/2008 2. panta 18. punktā definētās Ņūkāslas slimības uzliesmojuma gadījumā joprojām jālieto esošais valsts vai teritorijas kods, bet tas neattieksies uz vietām, kur šā sertifikāta izsniegšanas dienā attiecīgā trešā valsts ir noteikusi ar Ņūkāslas slimību saistītus oficiālus ierobežojumus.
                                    (7) Norāda kaušanas datumu. Šādu gaļu importēt nav atļauts, ja tā iegūta no mājputniem, kas nokauti II.2.1. punktā minētajā teritorijā vai nodalījumā laikā, kad bijuši spēkā Eiropas Savienības pieņemti pasākumi, kuri ierobežo šīs gaļas importu no minētās teritorijas vai nodalījuma.
                                    (8) Piemēro tikai valstīm, par kurām Regulas (EK) Nr. 798/2008 I pielikuma 1. daļas 5. slejā ir ieraksts “VI”.
                                    (9) Ja gaļa iegūta no mājputniem, kas nav skrējējputni, piemēram, no tādiem dienu veciem cāļiem, vaislas mājputniem un produktīviem mājputniem, kaujamiem mājputniem vai mājputniem medību resursu atjaunošanai, kuru izcelsme ir vai nu a) dalībvalstī, vai b) trešā valstī, kas minēta Regulas (EK) Nr. 798/2008 I pielikuma 1. daļas sarakstā attiecībā uz minētās preces importu Savienībā, norāda dalībvalsts kodu vai attiecīgo valstu kodu vai šo valstu teritoriju kodu un tās trešās valsts kodu, kurā mājputni kauti.
                                    (10) Šī garantija vajadzīga tikai attiecībā uz mājputnu gaļu no valstīm, teritorijām vai zonām, par kurām Regulas (EK) Nr. 798/2008 I pielikuma 1. daļas 5. slejā ir ieraksts “X”.
                                    Oficiālais veterinārārsts
                                    Vārds, uzvārds (drukātiem burtiem): Kvalifikācija un amats:
                                    Datums: Paraksts:
                                    Zīmogs:
                                 ”

                                 b)

                                 olu produktiem paredzētā veterinārā sertifikāta parauga (EP) piezīmju daļas I daļā ceturto ievilkumu attiecībā uz I.19. aili aizstāj ar šādu:
                                 “I.19. aile: izmanto attiecīgo Pasaules Muitas organizācijas harmonizētās sistēmas (HS) kodu: 04.07, 04.08, 35.02 vai 21.06.”


title: Komisijas Īstenošanas regula (ES) Nr. 940/2014 ( 2014. gada 2. septembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               3.9.2014

               LV

               Eiropas Savienības Oficiālais Vēstnesis

               L 263/21

         KOMISIJAS ĪSTENOŠANAS REGULA (ES) Nr. 940/2014
   (2014. gada 2. septembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 2. septembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0707 00 05

                  TR

                  109,3

                  ZZ

                  109,3

                  0709 93 10

                  TR

                  123,3

                  ZZ

                  123,3

                  0805 50 10

                  AR

                  197,4

                  CL

                  177,2

                  TR

                  73,3

                  UY

                  177,3

                  ZA

                  183,9

                  ZZ

                  161,8

                  0806 10 10

                  BR

                  167,6

                  EG

                  207,2

                  TR

                  119,4

                  ZZ

                  164,7

                  0808 10 80

                  BR

                  63,0

                  CL

                  106,4

                  NZ

                  139,9

                  ZA

                  129,6

                  ZZ

                  109,7

                  0808 30 90

                  CL

                  96,0

                  CN

                  92,5

                  TR

                  125,4

                  XS

                  48,0

                  ZA

                  113,4

                  ZZ

                  95,1

                  0809 30

                  MK

                  73,4

                  TR

                  128,2

                  ZZ

                  100,8

                  0809 40 05

                  BA

                  34,7

                  MK

                  36,8

                  ZZ

                  35,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/1472 (2015. gada 26. augusts), ar ko groza I pielikumu Padomes Regulā (EK) Nr. 866/2004 par režīmu saskaņā ar Pievienošanās akta 10. protokola 2. pantu

text:
               28.8.2015

               LV

               Eiropas Savienības Oficiālais Vēstnesis

               L 225/3

         KOMISIJAS ĪSTENOŠANAS REGULA (ES) 2015/1472
   (2015. gada 26. augusts),
   ar ko groza I pielikumu Padomes Regulā (EK) Nr. 866/2004 par režīmu saskaņā ar Pievienošanās akta 10. protokola 2. pantu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā protokolu Nr. 10 par Kipru Aktam par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem līgumos, kas ir Eiropas Savienības pamatā (1),
   ņemot vērā Padomes 2004. gada 29. aprīļa Regulu (EK) Nr. 866/2004 par režīmu saskaņā ar Pievienošanās akta 10. protokola 2. pantu (2) un jo īpaši tās 9. pantu,
   tā kā:

               (1)

               Regulas (EK) Nr. 866/2004 I pielikumā ir saraksts ar robežas šķērsošanas vietām, kurās personas un preces drīkst šķērsot robežlīniju, kas atdala apgabalus, kuri atrodas Kipras Republikas valdības faktiskā kontrolē, un tos apgabalus, kuri neatrodas Kipras Republikas valdības faktiskā kontrolē.

               (2)

               Saskaņā ar nolīgumu par jaunu robežas šķērsošanas vietu atvēršanu Deryneia un Lefka-Apliki ir nepieciešams pielāgot I pielikumu.

               (3)

               Kipras Republikas valdība ir piekritusi šai pielāgošanai.

               (4)

               Šis jautājums tika apspriests ar Kipras turku Tirdzniecības kameru,

         IR PIEŅĒMUSI ŠO REGULU.
   1. pants
   Regulas (EK) Nr. 866/2004 I pielikumu aizstāj ar šādu:

         “I PIELIKUMS
         Robežas šķērsošanas vietu saraksts saskaņā ar 2. panta 4. punktu

                     —

                     Agios Dhometios

                     —

                     Astromeritis – Zodhia

                     —

                     Kato Pyrgos – Karavostasi

                     —

                     Kato Pyrgos – Kokkina

                     —

                     Kokkina – Pachyammos

                     —

                     Ledra Palace

                     —

                     Ledra Street

                     —

                     Lefka – Apliki

                     —

                        Deryneia”.

   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 26. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 236, 23.9.2003., 955. lpp.

      (2)  OV L 161, 30.4.2004., 128. lpp.